Me & My

Me & My er en dansk duo i eurodance-genren, der består af søstrene Susanne Georgi (født 27. juli 1976) og Pernille Georgi (født 24. juli 1974). De fik deres gennembrud i 1995 med sangen "Dub-I-Dub", der solgte en million eksemplarer på verdensplan. Det tilhørende debutalbum, Me & My, solgte over to million eksemplarer. "Dub-I-Dub" er desuden med på flere opsamlingsalbums i Dancemania-serien.

Karriere 
Før de to søstre kaldte sig Me & My, optrådte de under navne "SuPer Sisters" i slutningen af 1980'erne. De udgav albummene SuPer Sisters (1989) og Mariehønen (1990). Deres bedst kendte sang fra den periode er nok "Så det endelig weekend"., som er en dansk cover-version af "Like a Rollercoaster". I 1991 forsøgte de at komme med til det danske melodi grandprix, men da søstrene var henholdsvis 15 og 17 år, var de for unge til at kunne deltage. Sangen som de skulle have sunget, "Med eksprestog til Kina", endte på en andenplads, men sunget af Ulla Bjerre og Ole Bredahl.

I 1995 udgav de som Me & My det selvbetitlede album på EMI, der indeholdt singlen "Dub-I-Dub". Sangen blev et stort hit adskillige lande, og toppede Tracklisten i Danmark. På verdensplan solgte albummet over to millioner eksemplarer.

Efter succesen med tyggegummipop-lyden på "Dub-I-Dub" udgav Me & My i 1999 et mere pop og R&B-inspireret album med titlen, Let the Love Go On. Albummet var produceret i samarbejde med Cutfather & Joe, Richard Feldman og Jesús N. Gómez. Albummet solgte 100.000 eksemplarer på verdensplan. Det indeholdt bl.a. sangen "So Many Men", der blev brugt i computerspillet Dance Dance Revolution 3rdMix, der udkom i 1999.

I 2001 udgav Me & My deres tredje studiealbum, Fly High, hvor de vendte tilbage til en mere rendyrket dance-lyd. Albummet indeholdt bl.a. et coverversion af D-A-D's "Sleeping My Day Away". Fly High solgte 10.000 eksemplarer. Me & My medvirkede i 2002 på singlen "Te Quiero" fra den dansk-palæstinensiske sangerinde Nicole.

De deltog i Dansk Melodi Grand Prix 2007 med sangen "Two Are Stronger Than One", men fik en beskeden placering. Sangen var bl.a. skrevet af Jascha Richter. Den kvalificerede sig til semifinalen den 2. februar, men selvom de var bookmakernes favorit til at vinde, sluttede de på en sjetteplads med kun otte point.

Den 1. december 2007 udgav duoen julesangen "Too Much Christmas", der var deres første single i 6 år.

I 2009 optrådte Susanne Georgi, der siden var flyttet til Andorra, i Eurovision Song Contest for Andorra med sangen "La teva decisió (Get a Life)", der dog kun nåede semifinalen med 15 point.

D.11 november 2016 udkom der en remix singel af deres grand prix nummer "Two Are Stronger Than One" nummeret er remixet af Stormby aka Matt Eriksson som blev spurgt af Me & My største danske fan om hjælp til at få den remixet og det er så blevet til en udgivelse på universal musik med et radio edit og et club mix.

Diskografi

Album 
 Me & My (1995)
 Let the Love Go On (1999)
 Fly High (2001)
 The Ultimate Collection (2007)

Singler

Samarbejde 
 "Te Quiero" (med sangeren Nicole - 2002)

Referencer

Eksterne links 
 Me & My – officiel website
 Me & My – Youtube Channel
 
 
 

Dancegrupper fra Danmark
Popgrupper fra Danmark
Deltagere ved Dansk Melodi Grand Prix 2007
Musikgrupper fra 1991